Piochardia

Piochardia er en slekt av biller som hører til den store underfamilien Aleocharinae i familien kortvinger (Staphylinidae).

Utseende  
Små til middelsstore (2,5-6 millimeter), dråpeformede, gjerne rødlige kortvinger. Hodet er kort og bredt med store fasettøyne og korte, ganske kraftige, litt flate antenner. Pronotum dekker det meste av hodet og er rundet med rett forkant, betydelig bredere enn langt. Dekkvingene er ganske korte, høyst så lange som pronotum.

Levevis 
Artene er sterkt knyttet til maur i slekten Cataglyphis. Disse små billene krabber opp på maurenes rygg og slikker kroppsoverflaten deres, de lever trolig av ekskreter som de får tak i på denne måten. De angriper ikke maurenes egg eller larver, og tigger heller ikke mat fra maurene.

Utbredelse 
Slekten er utbredt i Middelhavsområdet og videre østover til India.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Aleocharini  
 Slekten Piochardia L. Heyden, 1870
 Piochardia aleocharina (Reitter, 1890)
 Piochardia bedeli (Fauvel, 1886)
 Piochardia donisthorpei Wasmann, 1925
 Piochardia guadalupensis Fagel, 1959
 Piochardia lepismiformis L.Heyden, 1870
 Piochardia oberthuri (Fauvel, 1878)
 Piochardia reitteri (Wasmann, 1894)
 Piochardia schaumii (Kraatz, 1857)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Småkortvinger
Biller formelt beskrevet i 1857
Dyr formelt beskrevet av Lucas Friedrich Julius Dominikus von Heyden